The Last Five Years

The Last Five Years er musikalsk romantisk komedie med Anna Kendrick og Jeremy Jordan i hovedrollene.

Filmen er basert på Jason Robert Browns musikal med samme navn.

Handlingsreferat 
Historien er fortalt gjennom sang og foregår over en femårs-periode, fra forholdet deres begynner i 2009 frem til skilsmissen i 2014. Filmen veksler mellom Cathys sanger som beveger seg bakover i tid fra skilsmissen, og sanger med Jamie som beveger seg fremover i tid fra når de først begynte et forhold. De to tidslinjene møtes i bryllupet deres for en duett, og fortsetter deretter forbi hverandre. I 2014 vender Cathy hjem, og oppdager et brev fra Jamie som erklærer at ekteskapet deres avsluttet. I 2009 har Jamie begynt som forfatter som nettopp har møtt Cathy. I løpet av sommeren 2013 er Jamie på besøk hos Cathy i Ohio, hvor hun arbeider. Men Cathy blir irritert når Jamie forteller at han må returnere tidligere enn planlagt til New York. Hun anklager Jamie for egoisme, og påstår at han verdsetter karrieren hans mye høyere enn forholdet til henne.

I 2010 mottar Jamie en telefon fra en agent, som ønsker å gjøre en avtale med et manuskript. Overlykkelig kontakter han Cathy, og godtar å flytte sammen med henne. Han kommenterer hvor heldig han føler seg for å være så vellykket i så ung alder. Et annet sted, på en audition, ringer Cathy til sin uinteresserte agent. Det ser ut til at karrieren hennes som skuespiller ikke går slik hun planla. Mot slutten av 2010, og i begynnelsen av 2011, deltar Cathy på en rekke sosiale funksjoner for å promotere Jamies roman og for å feire suksessen hans. Boken har allerede hatt 63 uker som bestselger.

Cathy synger om hvordan Jamies nyvunne berømmelse og suksess med å skrive har endret livene deres. Hun spøker også om hvor fokusert eller katatonisk han blir i skriveprosessen. Hun velger å sette seg selv. og hennes egne drømmer, på andre plass etter hans nye suksess. Etter en forferdelig dag som bartender, kommer Cathy hjem til en spent Jamie. Han forteller henne en julehistorie han har skrevet om en gammel skredder ved navn Schmuel, som hadde gitt opp drømmene sine. Men Schmuel er i stand til å skru tiden tilbake, og angre sine tidligere valg som han angrer på. Jamie oppfordrer Cathy til å ta mer risiko i hennes eget liv, og fortsette å forfølge sine egne drømmer.

Sommeren 2010 er Cathy i Ohio. Hun beskriver for Jamie sin skuffende tilværelse i Ohio, hennes dysfunksjonelle og eksentriske kollegaer, og hennes ønske om å oppnå suksess som stor skuespillerinne i New York, for aldri å returnere til Ohio. Det avsløres at Jamie og Cathy har giftet seg. Jamie og Cathys tidslinjer går sammen når de går til et lysthus i Central Park, hvor Jamie frir til henne. En stund senere gifter de seg på samme sted. Men Cathy sliter med auditions som går dårlig, og gjentatte avvisninger. Hun deltar på en bok-fremføring for Jamies roman «Light out of Darkness» hvor Cathy innser at hun ikke er fornøyd med å hele tiden sette Jamies karriere foran hennes egen. Jamie ønsker at Cathy skal delta på en sammenkomst for å feire utgivelsen av boken hans. Men hun nekter, og sier at hun har vært på så mange av disse sammenkomstene bare for å bli ignorert av ektemannen hennes. Han bestemmer seg for at han skal gå dit alene. Men han antyder ovenfor Cathy at hun er misunnelig, fordi hans karriere og suksess er større enn hennes.

Skuespillere 
 Anna Kendrick som Cathy Hiatt
 Jeremy Jordan som Jamie Wellerstein
 Natalie Knepp som Alise Michaels
 Marceline Hugot som Mrs. Linda Whitfield.
 Rafael Sardina som Richard.
 Allison Macri som Carole Ann.
 Alan Simpson som Ryan James.
 Nic Novicki som Karl.
 Ashley Spencer som en resepsjonist

Referanser

Eksterne lenker 

Filmer fra 2014
Filmmusikaler fra USA